Anrich Herbst (* 1 November 1972– ) is ’n Suid-Afrikaanse akteur en stemkunstenaar. Hy is veral bekend vir sy rol as Wimpie van Tonder in die sitkom Orkney Snork Nie. Hy was slegs 14 jaar oud tydens sy oudisie en 15 jaar toe die sitkom se verfilming begin het. Hoogtepunte uit sy loopbaan sluit in die rolle van Sam Carmichael in Mamma Mia! - the Musical, en Gunther in die film Raaiselkind. Hy spits hom deesdae grootliks toe op stemwerk. Die opname van PG du Plessis se boek Fees van die Ongenooides is een van die prestasies waarop hy die trotste is. Hy is 'n radioteater regisseur by RSG en mede-aanbieder van die program Nisboere op Via-TV. Raaiselkind, 2017 as Gunther. (Met Diaan Lawrenson). Oom (Kortfilm), 2016 as Tiaan. (Met Pierre van Pletzen). 'n Man soos my Pa, 2015 as Meneer. Vrou Soek Boer, 2014 as Rudi. Born to Win, 2014 as Leon se Pa. Mandela - Long Walk to Freedom, 2013 as Konstabel Dirker. Angus Buchan’s Ordinary People, 2012 as die jong Angus.